21.3.2009 Jurnalul Oficial al Uniunii Europene L 755 REGULAMENTUL (CE) NR. 241/2009 AL COMISIEI din 20 martie 2009 de deschidere a unei reexaminări în ceea ce privește un nou exportator a Regulamentului (CE) nr. 1911/2006 al Consiliului de instituire a unui drept antidumping definitiv la importurile de soluții de uree și de azotat de amoniu originare, inter alia, din Rusia, de abrogare a taxei cu privire la importurile care provin de la un exportator din această ţară și de impunere a obligativității de înregistrare a acestor importuri COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (!) (denumit în continuare „regulament de bază”), în special articolul 11 alineatul (4), întrucât: A. CERERE DE REEXAMINARE (1) Comisia a primit o cerere de reexaminare în ceea ce priveşte un nou exportator, în conformitate cu articolul 11 alineatul (4) din regulamentul de bază. Cererea a fost depusă de Joint Stock Company Acron (denumit în continuare „solicitantul) un producător- exportator din Rusia (denumită în continuare „țara în cauză”). B. PRODUSUL (2)  Produsele care fac obiectul reexaminării sunt amestecuri de uree şi de azotat de amoniu în soluţii apoase sau amoniacale, originare din Rusia (denumite în continuare „produsele în cauză”), clasificate în prezent la codul NC 3102 80 00. C. MĂSURI EXISTENTE (3) Măsurile care sunt în prezent în vigoare se prezintă sub forma unei taxe antidumping definitive instituite prin Regulamentul (CE) nr. 1911/2006 al Consiliului (), care prevede că importurile în Comunitate de produse în cauză originare din Rusia şi fabricate de solicitant se supun unei taxe antidumping definitive de 20,11 EUR per tonă, cu excepția unei societăți desemnate în mod expres și care se supune unei taxe individuale. D. MOTIVELE REEXAMINĂRII (4y Solicitantul susține că nu a exportat produsele în cauză în Comunitate în cursul perioadei de anchetă pe care s-au bazat măsurile antidumping, cuprinsă între 1 iunie 1998 și 31 mai 1999 (denumită în continuare „perioada de anchetă inițială”), și că mu este afiliat cu niciun producător-exportator al produselor care fac obiectul măsurilor antidumping menționate anterior. () JOL 56, 6.3.1996, p. 1. () JO L 365, 21.12.2006, p. 26. (5) Solicitantul afirmă, de asemenea, că a început să exporte produsele în cauză în Comunitate după încheierea perioadei anchetei inițiale. E. PROCEDURĂ Producătorii comunitari cunoscuți ca fiind interesați au fost informați cu privire la cererea menționată anterior şi li s-a oferit ocazia de a formula observații. Nu a fost primită nicio observație. În urma examinării elementelor de probă disponibile, Comisia concluzionează că există elemente de probă sufi- ciente care justifică deschiderea unei reexaminări în ceea ce priveşte un nou exportator, în conformitate cu articolul 11 alineatul (4) din regulamentul de bază, pentru a stabili marja de dumping individuală a solici- tantului şi, în cazul în care se stabilește existența unui dumping, nivelul taxei la care trebuie supuse importurile în Comunitate ale produselor în cauză provenite de la solicitant. În cazul în care se stabileşte că solicitantul întrunește condițiile pentru a beneficia de o taxă individuală, este posibil să fie necesară modificarea nivelului taxei la care sunt supuse în prezent importurile de produse în cauză provenite de la societăți care nu sunt menționate în mod individual la articolul 1 alineatul (2) din Regulamentul (CE) nr. 1911/2006. (a) Chestionare În vederea obţinerii informațiilor pe care le consideră necesare pentru anchetă, Comisia va trimite un ches- tionar solicitantului. (b) Colectarea informațiilor și desfăşurarea audierilor Toate părțile interesate sunt invitate să își prezinte în scris punctele de vedere şi să aducă elemente de probă pentru susținerea acestora. De asemenea, Comisia poate audia părţile interesate, cu condiția ca respectivele părți să solicite aceasta în scris şi să dovedească existența unor motive speciale pentru a fi audiate. Trebuie remarcat faptul că exercitarea majorității drepturilor procedurale prevăzute de regulamentul de bază depinde de aducerea la cunoştință de către părți a interesului lor, în termenul stabilit prin prezentul regulament.